Downloaded from YTS.MX
Official YIFY movies site: YTS.MX
WALNUT CREEK, KALIFORNIJA
Početkom 2011. bio sam specijalni agent zadužen za prisluškivanje.
-Što se događa? -Što je bilo?
Imao sam slučaj u kojem je korumpirani policajac krao drogu iz dokaza
i onda je redistribuirao na ulicama koje je trebao štititi.
Tip želi još tri paketa.
No onda točno usred razgovora
počeli su razgovarati o nečem posve drugom.
Imamo sjajnu TV seriju.
Sve je išlo sjajno i onda odjednom, bum!
Nemoj ubiti projekt.
Pitao sam se je li ovo nekakva holivudska šala.
Jako malo slučajeva
u mojih 25 godina karijere imalo je ovakvu čudnu priču.
Ideja reality serije Mame detektivke iz San Francisca
bila je genijalna.
One su mame privatne istražiteljice
koje idu na tajne zadatke i uhićuju ljude prije no što se vrate kući
i pomognu djeci sa zadaćom. Pogledajte.
Bože, ovo se ne događa.
Mislila sam: „Bit ćemo na plakatu.”
Kao producent imam hrpu sjajnih likova.
To će biti najlakša serija koju sam ikad producirao.
Zašto žene? Mogu raditi više stvari u isto vrijeme?
Točno.
I nitko ne propitkuje moj autoritet.
Ova je priča trebala biti o mamama detektivkama,
ali zbog djela nekoliko ljudi to je nestalo.
Oduzeto nam je.
Problemi i katastrofe samo su se redali.
Tko je, dovraga, sve sabotirao?
Nisam htjela da to bude poput Kućanica iz visokog društva,
a onda je postalo i gore od toga.
Nismo bile svjesne što se zapravo događa.
Netko opet očito laže na mojoj pozornici!
Jebote.
Što se događa?
Bilo je toliko laganja, varanja i psihoze.
To je bila potpuna ludnica.
Govorimo o metamfetaminu.
Želi uzorak.
Svašta se događalo.
Metamfetamin, mame detektivke, policijska korupcija,
prisluškivanje, potencijalne prijetnje i reality serija.
Stani malo.
KATASTROFA: MAME DETEKTIVKE
Ja sam Lucas Platt.
PRODUCENT REALITY SERIJA
Godine 2010. živio sam u New Yorku.
Kao producent reality programa
baš sam završavao prvu sezonu serije Steven Seagal - Čuvar zakona.
Bez scenarija, bez statista, bez drugih prilika.
U to vrijeme takve serije bile su profitabilan posao
i svi su htjeli sljedeću seriju poput Kardashians
ili Kućanica iz visokog društva i činilo se da reality samo cvjeta.
Ja sam obožavao taj adrenalin
i brzo razmišljanje koje je moralo postojati
da biste smislili sat vremena odličnog programa.
Tražio sam sljedeći posao i dobio sam e-poruku od Lifetimea.
Htjeli su napraviti seriju
o istražiteljskoj tvrtki s područja San Francisca
s vrlo zanimljivim obratom.
One su mame detektivke.
Hvala što ste ovdje. Ovo je fascinantno.
Kao prvo, kako ste krenule s ovim?
MAMA DETEKTIVKA
Prije nego što sam postala detektivka,
radila sam u pravnom svijetu u različitim svojstvima.
Tad sam tek bila postala mama, imala sam vrlo malu djecu
i pokušavala sam shvatiti kako bih i dalje mogla imati karijeru,
ali i biti sa svojom djecom.
I tada se pojavio posao na stranici Butler & Associates.
Tko je htio ovo?
Ja sam Chris Butler.
Ja sam vlasnik istražiteljske tvrtke Butler & Associates.
Mi ovdje otkrivamo istinu.
Cijenim svaku osobu za ovim stolom.
Bilo je sjajno raditi za Chrisa. Bio je vrlo profesionalan.
Kao da je zapošljavajući mame naletio na tajnu istraživačkog rada.
Evo nas.
Meni je bilo uzbudljivo, a svaki je slučaj bio drukčiji.
I postojao je osnažujući osjećaj
jer sam znala da jedan dio tebe vodi djecu u školu i vrtić,
a drugi dio radi na tajnom zadatku,
istražuje prijevare ili nadzire nevjernog supružnika.
To je bilo kul.
Imam iskustvo u provođenju zakona
i bila je to vrlo burna 10-godišnja karijera.
Pomičem granice.
Prenosim to u ovaj posao. Ne stajem.
Test. U redu.
Krasno, idemo.
Moj prvi dojam o Chrisu
bio je da je poslovni čovjek, ali vidjela sam i njegovu viziju.
MAMA DETEKTIVKA
Pomislila sam: „Ajme, ima sjajnu ideju.”
Zbilja se trudi majkama pružiti priliku,
a u to vrijeme i ja sam htjela tu priliku.
Došla sam iz šerifova ureda gdje sam radila po 12 sati dnevno.
Moja su djeca često bila u vrtiću. Nisam…
Propustila sam mnogo rođendanskih zabava i praznika.
Ovaj novi posao nije bio samo fleksibilniji,
već sam i odmah znala da mi se sviđa.
Jer sam bila na terenu
i radila sam s nevjerojatnim i moćnim ženama različitih podrijetla.
Očito smo imali mnogo žena u uredu.
Michelle, Charmagne i Ami,
ali imali smo i jednog tipa.
Zvao se Carl Marino.
VODITELJ OPERACIJA
Bio je bivši policajac
i pridružio nam se
jer si ponekad trebao muškog partnera
ili muškarca u određenom slučaju.
U početku smo mislile: „Vrlo je privlačan. Izgleda kao model.”
I saznale smo da ga zanima gluma
i da je glumio na televiziji.
-Nađi nekog drugog za koketiranje. -To mi je cura, šupčino!
To mi je bilo zanimljivo. „Radi nešto sa strane.”
Chris je definitivno više težio prema Carlu
i mislim da je to bilo zbog njegove glume.
Chris je uvijek htio biti u središtu pozornosti
i znale smo da pokušava brendirati mame detektivke
i gurnuti i nas i sebe u medije.
Dobro došli. Chris Butler i tri mame detektivke,
Denise, Michelle i Charmagne.
Chris, zašto žene? Mogu raditi više stvari u isto vrijeme?
Kad sam prešao na žene, posebice mame detektivke,
to je bio timski mentalitet.
Više njege, više brige
i to se izravno odražava na sretnije klijente.
Nakon što sam vidio snimku kod dr. Phila,
odmah sam odletio u Kaliforniju da pronađem Chrisa i mame detektivke.
Svidjela mi se ideja
da pokažemo kako ta skupina žena zajedno hvata kriminalce.
Lucas mi se sviđao otpočetka. Činio se je sjajan.
Činilo se da je jako zainteresiran za ovu seriju i ovu priču,
ali nisam htjela da to bude poput Kućanica iz visokog društva.
Glupa kujo! Gubi…
Reality serije pokazuju ono najgore u ljudima.
-Ozlijedit ću te. Ne radi to. -Prestani!
Ako će ova serija biti o našim svađama i tako to,
onda nisam zainteresirana.
Mame su bile jako zabrinute zbog serije,
ali uvjerio sam ih da ne tražimo sukobe ili dramu,
već dobre slučajeve i osobne priče.
Kad mi je Lucas prišao zbog serije
i želio me ubaciti kao mamu detektivku,
jednostavno nisam htjela imati veze s tim.
Ami mi se činila kao osoba koja je prošla traumatične stvari,
ali i pametna i odlučna,
kao dobra osoba koja bi bila dobra za televiziju.
Imala sam tešku prošlost,
a Lucas je rekao da bismo mogli uključiti moje traume
u samu seriju.
Odlučila sam da želim pokazati drugim ženama
da mogu preživjeti,
da mogu uspjeti i da im nitko ne može reći suprotno.
Nakon prvog sastanka s mamama detektivkama,
pomislio sam da imamo zicer.
Artikulirane su, duhovite i pametne.
Napravit ćemo sjajnu seriju.
OPERATIVNA PRODUCENTICA
Ja sam Theresa Moore-King.
Bila sam operativna producentica za seriju Mame detektivke.
Ako dođe do problema u produkciji,
s ljudima, osobljem, rasporedom, lokacijom, novcem,
moj je posao da to popravim.
Dakle, ti si prava šefica?
Dobro.
Naravno.
MAME DETEKTIVKE SAN FRANCISCA
Lifetime je u potpunosti stajao iza ove serije.
Znali su da su mogućnosti beskrajne.
Mogao bi dobiti franšize u New Yorku, Chicagu ili Atlanti.
Sve su to bile prilike.
Ali iskra je morala nastati s pomoću serije u San Franciscu.
VODITELJICA PRODUKCIJE
Za jednu reality seriju, ovo je bila velika produkcija.
Imali smo tri snimateljske ekipe, više lokacija i mnogo raznih elemenata.
Imali smo budžet od četiri milijuna dolara za osam epizoda,
što je očito dobar budžet,
ali samo ako dobiješ sve stvari koje trebaš za seriju.
Prije početka snimanja otišao sam u Butlerov ured.
I ondje je bio neki tip na recepciji, Carl Marino.
Mislim da se javljao na telefon dok su svi bili na ručku.
Zgrabio me i rekao mi je da misli
kako bi on trebao biti jedan od glavnih likova u seriji.
Carlov argument bio je taj da bi zbog uloge koju je imao
u seriji Trauma…
…kontrakcije, vjerojatno zbog previše zelenog čaja.
…njegovi obožavatelji, posebice žene,
gledale Mame detektivke zbog njega.
To je bio primjer podivljalog egoizma.
Objasnio sam mu da se serija zove Mame detektivke
i da on nije mama.
„Žao mi je, ali mreža je već odlučila da će biti samo Chris i mame. I to je to.”
Pomislio sam da više nije u igri. Spremni smo.
Prvi dan snimanja bilo je vrlo uzbudljivo.
Prikazali su naš trening, kako radimo na određenim slučajevima.
Pomislila sam: „Nadam se da će ovo nadahnuti druge žene.”
I ti možeš ovo raditi, znaš?
Mi smo obični ljudi koji rade kul stvari, a i ti to možeš.
Jako sam se zabavljala. Voljela sam produkciju. Bili smo obitelj.
Bile smo poput Charliejevih anđela
jer smo bile jako različite, ali jako moćne.
Tada sam pomislio: „Imam hrpu sjajnih likova.
To će biti najlakša serija koju sam ikad producirao.”
Je li bila?
Ovo je trenutak priče kad sve kreće u neočekivanom smjeru.
VIŠI NOVINAR, DIABLO MAGAZINE
Ja sam novinar i jednog dana dobio sam zanimljiv prijedlog.
Izdavač iz Beverly Hillsa poslao mi je e-poruku:
„Možda ne znaš,
ali postoji grupa istražiteljica koje su ujedno i mame.
Snimaju novu reality seriju za Lifetime Television.
Želiš li ići s njima dok imaju slobodan dan od snimanja?”
Namirisao sam sjajnu priču.
Tipični slučaj nevjere.
Klijentica je vjerovala da je zaručnik vara.
Htjela je biti sigurna prije udaje. „Je li ovaj tip ozbiljan?”
Ušao sam u kombi s mamama detektivkama.
Denise je spuštena na suvozačkom mjestu i snima.
Kao veliki obožavatelj detektivskih priča, bio sam uzbuđen.
To je uzbudljiv posao.
I nadala sam se da će se to dočarati u članku.
O, gledajte!
Evo ga.
Unutar samo nekoliko minuta
zaručnik je projurio i otišao.
Charmagne je snažno stisnula gas.
Potjera je počela.
Zaustavio se na lijepom mjestu za ručak.
Pogledajte!
No ima mladu brinetu na suvozačkom mjestu.
Stali su ispred našeg auta dok Denise snima.
Imamo varalicu, ljudi.
I bum, slučaj riješen.
Ne gledam reality serije,
ali činilo mi se da bi ovo bila napeta serija.
Bile su simpatične mame. Butler je bio zanimljiv lik.
Mislio sam da ova ideja ne može biti promašaj.
Onda odjednom stiže e-poruka
koja potpuno mijenja moje viđenje priče.
Poslao ju je nekakav Ronald Rutherford.
„Pišem vam ovo iz pristojnosti.
Bila bi greška objaviti članak o mamama detektivkama i Chrisu Butleru.
Chris vas je izigrao.
Slučaj koji ste pratili u potpunosti je insceniran.
Svi sudionici bili su zaposlenici ili plaćeni glumci.
Ne znam koje su vaše namjere s člankom,
ali nadam se da vam nije u planu objavljivanje u novinama.
Hvala. Zabrinuti građanin.”
Bilo je divlje
jer nisam ni posumnjao da je ovo inscenirano.
Bio sam ljut da su me tako iskoristili i da su me izigrali kao kretena.
Ali ako je Chris Butler spreman učiniti ovo lokalnom časopisu
s tako složenom pričom,
što će ih zaustaviti da to rade i u reality seriji?
Morao sam razgovarati o odgovornom osobom ondje.
MOŽEMO SE NAĆI?
Jer na kraju krajeva,
svi se pitaju koliko je reality lažan.
Sranje. Imamo veliki problem.
Ako netko odluči objaviti priču da je ova serija lažna,
to bi nas uništilo.
Objasnio sam mu da je ono što radimo 100 % stvarno
i bio sam vrlo jasan da su svi slučajevi legitimni.
Rekao mi je da se ubijaju pokušavajući napraviti reality seriju
o stvarnim slučajevima i stvarnim ljudima.
Cijenio sam što je bio otvoren prema meni i povjerovao sam mu.
Stiže prva e-poruka u Diablo…
Pete mi je pričao o tom Ronaldu Rutherfordu
i tada sam se zabrinuo
jer je bilo vrlo jasno da netko pokušava uništiti seriju.
No postojala je ironija u sugestiji da imamo lažne slučajeve
jer u tom trenutku dio problema bio je
što nismo imali mnogo slučajeva.
Lucas mi je rekao da je Chris pretjerao
s brojem slučajeva na kojima radi.
Doveli su me da nađem slučajeve na kojima bi mogli raditi.
PRODUCENTICA PRIČE
Da, zapravo sam povećavala posao Chrisu.
Povrh toga, kad smo počeli snimati, vidio sam da je Chris slaba karika.
Uskoro skrećemo ulijevo.
Ali ja želim desno.
Resetirat će se.
Nisam znao je li on tip osobe
koji je jako tajnovit, sramežljiv ili što god,
ali bio sam zabrinut jer tihi, šutljivi i čudni likovi
u realityju znače smrt.
Jesam li dobro čula?
Ali znao sam da ćemo to prevladati jer su mame bile veliki likovi,
a njihove su priče bile jako bogate.
Znao sam, ako se usredotočimo na njih, ne na njega, da će biti sjajno.
-Drago mi je. -Da.
-Želiš vidjeti što sam napravio? -Da.
U jednoj sceni Ami se htjela tetovirati.
To je bio njezin način proživljavanja osobne traume.
Željela sam iskoristiti ovu priliku da ispričam svoju priču pred kamerom.
Amin intervju, prvi put, klapa.
Sjela sam, a Lucas je rekao:
„Pričaj mi o sinu.”
Kad je moj sin imao 13 mjeseci…
Pustila sam nekoga blizu svojeg djeteta
i moj je sin napadnut
što je rezultiralo oštećenjem mozga,
a nekoliko godina poslije moj je sin umro.
Bio je poseban dječak.
To je bio prvi put
da sam zbilja razgovarala o tome s bilo kim, uključujući i moju obitelj.
Bilo je jako teško i morala sam dati sve od sebe.
Prije serije nisam to znala o njoj.
Bilo je jako emotivno
jer je za mene Ami bila opaka žena.
Kad sam čula tu priču, pomislila sam:
„Nešto tako veliko i tako ozbiljno?
Bilo je kul što se serija htjela dotaknuti takvih stvari.”
Nakon što smo snimili tu scenu, počeli smo povećavati snimanja.
„Nelicencirani istražitelj” bila je naša ideja.
Mame detektivke istražit će pravog nelicenciranog istražitelja
tako što će mu namjestiti lažni slučaj.
I onda ga uhititi.
„Ne smiješ raditi ovo bez licence.”
Mreža, ja, producenti, svi smo bili jako uzbuđeni.
Ako skrene lijevo na zapad, možeš ga pratiti.
-I onda ću moći doći iza tebe. -Dobro.
Lucas i ekipa već su snimili sav naš trud.
Kako Denise istražuje, kako Michelle sve priprema i uspostavlja kontakt.
Trebala nam je samo posljednja operacija da zatvorimo slučaj
i imamo sjajnu epizodu serije Mame detektivke.
Posljednji dan Michelle i ja trebale smo se naći
s nelicenciranim istražiteljem u Walnut Creeku.
Bio sam u produkcijskom uredu i čekao da se čujem s producentima.
Deset sati, ništa.
U 11 h, ništa.
U podne, ništa.
Lucas je hodao naprijed-natrag.
Gledala sam oko sebe. „Što se događa?”
Mislile smo si: „O, ne, neće se pojaviti.”
Produkcijska ekipa zamolila je Michelle da ga nazove još jednom.
I napokon se javio…
Rekao je Michelle: „Ne dolazim. Znam što se događa.”
Prvo sam pomislila: „Tko je sve potpuno sabotirao?”
Bio sam…
bijesan.
Ali nisam htio to pustiti.
Prvo trebamo otkriti tko mu je dojavio.
Možda je ista osoba slala
Peteu lude e-poruke kao Ronald Rutherford.
Nazvao sam nelicenciranog istražitelja.
I rekao sam mu: „Imaš pravo, trebale su te snimati,
ali ako možeš, nazovi tipa koji je nazvao tebe
i pusti da mu čujemo glas.”
I jest.
Nazvao je broj.
Zazvonilo je nekoliko puta
i napokon je uspostavljena veza.
Halo?
Nisam mogao vjerovati. Carl Marino je Ronald Rutherford.
Osjetila sam bijes.
Mislila sam si: „Ti si jebeni idiot.
Zašto bi to učinio?”
VODITELJ OPERACIJA
Nije imalo smisla.
Sabotirao je seriju i snimanja,
no htio je biti pred kamerom.
Mislim da je bio potpuno naivan
misleći da će dobiti mjesto u seriji.
Tad sam morao imati sastanak s Chrisom i rekao sam mu:
„Slušaj, ako želiš imati seriju,
morat ćeš otpustiti Carla i riješiti ga se.”
Chrisova je reakcija bila: „Ne brini se.”
Kao da je riječ o manjem prekršaju.
Bio sam iznenađen.
Iznenadio sam se da Chris nije otišao prebiti Carla na mrtvo ime.
Bilo je…
Bilo je ludo.
Jedino objašnjenje bilo je da su ljubavnici.
Zašto inače netko ne bi otpustio
osobu koja se tako loše ponašala?
Nakon tog razgovora s Chrisom
razgovarao sam s mrežom o tome kako se nositi s Carlom
i odlučili su mu poslati nalog za obustavu.
Carl je dobio obavijest. „Moraš prestati govoriti o seriji.
Ne možeš nam uništavati slučajeve. Ti nisi dio serije.”
Nadali smo se da će prestati.
Bilo je dobro što se mreža pobrinula za to.
Loše je bilo što sad vise nad nama.
Mnogo je više pritiska na Lucasu da pokrene stvari.
Kad je produkcija saznala da se Carl miješao u slučajeve,
nešto nije bilo u redu s Chrisom.
Spusti kameru i sjedni.
Činilo se da nije povezan ni s kim od nas.
Nismo znale kad je ondje, a kad nije.
I činilo se da se on bavi svojim stvarima.
Očito je imao druge stvari
koje su mu bile važnije.
Nakon prvog sastanka Lucas mi je rekao: „Znam tko ti je poslao onu e-poruku.
To je Carl Marino koji je sabotirao slučajeve.”
Lucas je rekao da Carl više nije u igri.
No čini se da zna još tajni.
„Ne znam trebam li vam ovo reći,
ali g. Butler trenutačno je upleten u ozbiljne kriminalne aktivnosti.
Butler prodaje velike količine marihuane,
kao i druge droge, Xanax i steroide.
Zaplijenila ih je radna skupina okruga Contra Costa.
Vidite, zapovjednik radne skupine
uzima drogu iz racija
i daje ju Chrisu da je prodaje.
On ih zatim daje meni.
Nisam ništa prodao i ne želim.
Nisam diler i ne želim imati veze s ovim.”
Ovo je bila nevjerojatna informacija.
Sve je počelo kad su me pozvali
da napišem nebitan članak o reality seriji.
Sad sam uvučen u vrlo opasnu zavjeru
s ukradenom drogom i korumpiranim policajcima
koji vraćaju drogu na ulice nakon što je već zaplijenjena.
Ovo je postao veći problem od onog koji mogu podijeliti s Lucasom.
Ovo nije bio namješten slučaj za reality seriju.
Ovo je bio ozbiljan kriminal.
Nastavio sam se dopisivati s Carlom i rekao mu: „Moraš na policiju.”
Ali nije znao kome može vjerovati i zamolio me za pomoć.
Telefon mi je zazvonio i bio je to novinar Peter Crooks.
Pričao mi je o slučaju koji možda uključuje policijsku korupciju…
PORUČNIK
…i da moramo razgovarati s osobom po imenu Carl Marino.
Dogovorio sam da se nađemo kod tužitelja nakon radnog vremena.
Rekao sam: „Carl, reci mi zašto smo ovdje.”
Onda je počeo govoriti o Chrisu Butleru, korupciji u policiji,
dilerima, reality seriji,
seriji Dr. Phil, Peteru Crooksu,
mamama detektivkama, marihuani, metamfetaminu.
Svašta se događalo.
Zaustavio sam ga i rekao: „Stani malo.”
Odmahivao sam glavom.
Rekao sam: „To je možda zato što sam stariji,
ali ne kopčam tako brzo kao ostali.”
Tada ništa nisam razumio,
ali to se promijenilo.
Pola kilograma trave na stolu.
Carl mi je rekao da mu je to Chris dao da proda i nije se mogao izvući.
Bilo je očito da nešto tu postoji
jer je marihuana bila preda mnom.
Tada sam znao da imam posla.
SPECIJALNI AGENT MINISTARSTVO PRAVOSUĐA
Moja percepcija realityja je…
Ne vjerujem da je to stvaran život. Uglavnom me zanimaju istiniti zločini.
Tražili su nas da s Carlom izgradimo slučaj
protiv Chrisa Butlera i korumpiranog policajca.
Smislili smo plan da natjeramo Chrisa da spomene drogu.
Našli smo se s Carlom i ozvučili ga.
Je li ti udobno? Je li sve u redu?
Malo sam nervozan, ali i mi radimo tajne zadatke.
Isti je osjećaj. No drukčije je kad to radim sa šefom.
To je to.
-Sretno, kompa. -Hvala.
Uređaj koji je Carl nosio
emitirao je na mojem policijskom radiju
kako bih mogao slušati što se događa.
Što se događa?
Prodao sam paket koji sam imao.
I tip želi još tri paketa.
Reci mu da može.
Čim sam to čuo,
znao sam da će netko završiti u zatvoru.
Ali bilo je jako malo ovakvih slučajeva u mojih 25 godina karijere.
Tip ti je prepoznao glas. Ne znam.
Došlo mi je da se upucam.
Moraš ostaviti mrežu na miru
jer su spremni odustati od svega.
Izgubit ću jebenu seriju.
Morat ću zatvoriti tvrtku i neću imati ništa. Nemam karijeru.
Ne izgledam kao filmska zvijezda. Izgledam ovako.
Mislio sam: „Ovo je čudno.”
Oni se više brinu oko toga hoće li Carl uništiti seriju,
nego oko droge.
Razumijem zašto si to učinio.
Jer da sam ja u istoj situaciji,
vjerojatno bih učinio isto,
ali možda bih malo promislio.
Nemoj ubiti projekt.
Kad smo u početku radili prve dvije operacije,
to im nismo rekli,
ali gledali smo seriju da vidimo sve što se događa.
Primijetila sam mnogo policijskih auta.
To je bilo čudno jer je to jako miran grad.
Bilo je čudno vidjeti policiju uvijek kad bismo snimali.
Samo su sjedili i gledali.
Postoji taj osjećaj u zraku
da nešto nije u redu s tom cijelom produkcijom.
Što se događa?
Tad sam osjećao da jedva držimo stvari na okupu.
Ali imali smo jedan slučaj koji nam je bio prilika da spasimo seriju.
NESTALA DJEVOJKA
Bračni par iz istočnog dijela zaljeva uvjeren je da je njihova kći u opasnosti.
Petnaestogodišnjakinja vodi se kao pobjegla osoba.
Nestala je prava djevojka. Ovo se činio kao velik slučaj.
Roditelji su se probudili u ponedjeljak i nje nije bilo.
Nije bilo upozorenja, ni ikakvog razloga.
Uzela je samo računalo, nešto odjeće, 20 dolara i ruksak.
To je tad bila situacija biti ili ne biti,
a Lucas je govorio: „Uspjet ćete. Pronaći ćete je i spasiti seriju.”
Potrošili smo mnogo resursa.
Helikopteri su letjeli pokušavajući saznati gdje je.
Što se tiče televizijskog dijela stvari,
sjajno je imati mnogo tragova, slijediti ih
i imati mnogo toga za ispričati,
ali na kraju zapravo želiš pronaći djevojku i vratiti je obitelji.
Njezini su roditelji podijelili što znaju s detektivima. Sad čekaju.
Bio sam primio poziv.
Kažu: „Nećeš jebeno vjerovati.
Carl je pronašao nestalu djevojku.”
Opet sjebava stvari.
Bili smo ljuti.
Jedna od mojih producentica… Morala sam joj dati sedativ.
Jer ga je htjela ubiti.
Ispalo je da je Chris zadužio Carla da traži nestalu djevojku
prije no što je dao slučaj mamama detektivkama,
ali Carl je na svoju ruku nastavio raditi na slučaju.
Mislio sam da pokušava sve namjestiti
kako bi ga snimili kako je pronalazi i vraća obitelji.
Carl je nazvao policiju, ali nije dao mamama da preuzmu.
Producenti su nam rekli da se nađemo na tom mjestu
jer smo vjerovali da bi djevojka mogla biti ondje.
Prvo sam htjela pronaći Carla, suočiti se s njim i reći mu što mislim.
Kad sam stigao dolje, to je bila zavrzlama vrhunske razine.
Posvuda su bila crvenoplava svjetla.
Ljudi su vrištali jedni na druge. Ekipa je vikala.
A nestala djevojka nije ni bila ondje.
Ali gle čuda, usred svega toga ondje je bio Carl.
Bio je odlučan da će u svakom slučaju imati svojih 15 minuta slave.
Mislila sam: „Baš si sebičan.”
Jer je Carl znao gdje je
i nije nikome rekao dok mu to nije bilo od koristi.
Zar si toliko jebeno glup da misliš da će nas izgurati
i da ćeš ti biti zvijezda serije?
Što si ti umišljaš?
Nisam htjela da to bude poput Kućanica iz visokog društva,
a onda je postalo i gore od toga.
Ludi kaos i svađe.
Kako smo došli do ovoga?
Gotovo istog trena mreža me pozvala na krizni poziv.
U tom su trenutku uložili stotine tisuća dolara u seriju,
i bili su bijesni.
Rečeno nam je, ako još nešto pođe po zlu,
da prekidaju snimanje.
Govorimo o metamfetaminu.
Sad smo spremni.
Želi uzorak, zar ne?
Ako mu se svidi, danas će kupiti.
Odmah nakon slučaja nestale maloljetnice
Chris je spomenuo da ima 1,3 kilograma metamfetamina za prodaju.
Bilo nam je dosta.
Tad smo znali da tome treba stati na kraj.
Zatim smo trebali
dogovoriti kupnju između korumpiranog policajca, Chrisa i Carla.
Sastali smo se s Carlom, ozvučili ga i dali mu 10 000 dolara u gotovini.
I uputili smo ga da ode u istražiteljsku tvrtku naći se s Chrisom.
Što ima?
Dobro, dođi ovamo. Da vidimo tu paricu.
Ovo je mnogo.
Taj trenutak kad je Chris uzeo novac od Carla i počeo brojiti…
To je 480 grama.
…a metamfetamin praktički je dan Carlu…
Daj da se riješim ovoga što prije.
Kad se to dogodi, igra je gotova.
Imamo te.
Privatni istražitelj povezan s korupcijom u policiji uspio se nagoditi.
Jesi li sagriješio, Chrise?
Suočen sa sedam kaznenih djela,
mnogo inkriminirajućih dokaza i mogućom doživotnom kaznom,
Chris Butler odlučio se nagoditi.
Jebote! Što se upravo dogodilo?
Chris je uhićen zbog prodaje droge.
Bila sam šokirana.
Bila sam kod kuće kad sam saznala da je Chris Butler uhićen.
Nisam mogla vjerovati da se to događa.
Chris mi je bio prijatelj i vidjeti ga na televiziji u kombinezonu i…
Bilo je tužno i zastrašujuće.
Javili su mi da je Chris Butler uhićen i to je bilo to.
Mreža je rekla: „Znaš što, jebiga. Gotovi smo.”
Okupio sam sve u produkcijskom uredu,
ekipu, mame…
I priopćio sam im vijest.
Plakao sam tijekom govora.
Osjećao sam se grozno
jer sam im sve to priuštio
ni za što.
Chris i Carl oduzeli su nam sve.
Stavili su svoje želje ispred tuđih.
Ta je serija utjecala na mnoge ljude.
Znam da mnogi ljudi misli: „To je samo serija.”
Ali bila je to serija oko koje smo bile strastvene.
Dijelile smo priče i osnaživale druge žene da se bave ovakvim poslom.
No nestala je. Oduzeta nam je.
Kad je naša serija otkazana,
oduzeta mi je i prilika da podijelim svoju priču.
To je bio još jedan razlog zašto sam bila tako razočarana.
Jer sam se otvorila i po prvi put sam podijelila toliko toga.
Tko zna do koga sam mogla doprijeti
da se moja priča pročula i da sam to podijelila sa svijetom.
Ne razumije što mi je oduzeo.
Chris, imaš li kakvu ideju za reality?
Oprostite.
CHRIS BUTLER 4. 5. 2012. PRIZNAO JE
PRODAJU DROGE, IZNUDU, PLJAČKU I PODMETANJE ILEGALNIH PRISLUŠKIVAČA.
OSUĐEN JE NA OSAM GODINA ZATVORA.
Nakon što su izašle informacije o Chrisu Butleru,
radio sam cijeli vikend i napisao članak od 10 000 riječi.
PRAVI SLUČAJ KORUMPIRANOG ISTRAŽITELJA
Sve su vijesti pisale o tome.
I to je Carlu dalo vjetar u leđa.
Oduvijek sam bio osoba koja je htjela služiti i pomagati ljudima.
Nisam imao pojma što je to, kako ću to učiniti ni kada.
Znajući odakle dolazi droga, morao sam reagirati.
Pomislio sam: „Sad sam shvatio.
Sad razumijem.”
Mislio sam da su ljubavnici.
No Carl je zapravo Chrisa držao u šaci
zbog tih ilegalnih aktivnosti.
Bože, razumijem.
Unatoč svemu što je Carl učinio, slavili su ga kao junaka
jer je cinkao i otišao na tajni zadatak.
To je bio Carlov veliki trenutak.
Da nisi istupio, tko zna dokle bi ovo otišlo?
Moglo se pretvoriti u ubojstvo.
Ali mame su napadali, ismijavali i sramotili.
Kažeš da su ove žene htjele biti na crvenom tepihu s Kardashiankama?
Mislim da su svi uključeni imali vizije
da će svake večeri biti u Access Hollywoodu
i zaraditi milijun dolara.
Mame detektivke bile su na udaru
zbog činjenice da serija nosi njihovo ime.
Serija se nije zvala Chris Butler, ni Carl Marino, već Mame detektivke.
Mislim da je postojala pretpostavka
da su mame detektivke bile upletene u sve,
a to nije ni blizu istine.
Ljudi su nas nazivali prevaranticama, dilericama i svakako.
A nismo mogle reći ništa o tome.
No Carlovih 15 minuta slave i dalje traje jer je postao stalni gost u nekoj seriji.
Poručnik Kenda iz policije Colorado Springsa.
Radim na ubojstvu…
Nakon mnogo odrađenih reality serija mogu reći da postoji određeni tip osobe
koja ima neku emocionalnu rupu
u središtu svoje psihe
i zaista misli
da će divljenje obožavatelja ispuniti tu rupu.
I mislim da se to možda dogodilo Carlu.
Kad netko iz vaše grupe postigne uspjeh,
želite ih bodriti,
ali zbog načina na koji je to ostvario
ne mogu to učiniti.
Ne mogu.
-Je li bio dobar u tome? -Ne.
Uništio nas je i našao se u središtu pažnje.
Dobio je što je želio.
Pričekajmo dvije minute. Nakratko ću izaći.
Svi ostanite ondje.
-Molim te, nemoj dovesti Carla. -Ne!
Udarit ću ga.
Prijevod titlova: Dejan Rakar